ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
29 พ.ค. 2558

สรุปภาวะตลาดภาคเช้า : SET แกว่งแคบพาจะหลับ – SET แกว่งแคบๆ เนื่องด้วยยังไม่มีปัจจัยใหม่ กำหนดทิศทางตลาด การเคลื่อนไหวมาจากประเด็นเฉพาะตัวในแต่ละหุ้น โดยมีกลุ่มที่โดดเด่น คือ รับเหมาก่อสร้าง ตามความคืบหน้าโครงการรถไฟความเร็วสูงสายต่างๆ ทั้งนี้ SET index ปิดที่ระดับ 1496.70 จุด +3.09 จุด ด้วยมูลค่าซื้อขายเบาบางที่ 1.3 หมื่นลบ. กลุ่มหลัก พลังงาน แบงก์ และ ICT บวกลบเล็กน้อย ที่โดดเด่น คือ รับเหมาก่อสร้าง +1.8% ด้านตลาดภูมิภาคแกว่งแคบ โดยบวกลบคละเคล้า
กลยุทธ์ที่แนะนำ :ช่วงบ่าย: แกว่งตัวในกรอบ 1490-1500 +/- 3-4 จุด ส่วนช่วงนี้ถึงสัปดาห์หน้า มองไปในทางฟื้นตัว ด้วยปัจจัยหนุนเม็ดเงินใหม่ของทริกเกอร์ ฟันด์ โดยหากขึ้นทะลุผ่าน 1504 จุด จะเป็นสัญญาณที่ดีขึ้นในระยะสั้น โดยมีแนวต้านถัดไปที่ 1510 จุด กลยุทธ์ อ่อนตัว เริ่มซื้อสะสมอีกครั้ง ส่วนการเก็งกำไรทำได้ ทั้งนี้ หุ้นแนะนำตามสัญญาณเทคนิค ได้แก่ NWR (รับ1.80 ต้าน 1.95 Cut 1.75) และ PYLON (รับ 10.0 ต้าน 11.0 Cut 9.7)